
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 16.10.2013               

Plx 329           


AVIZ

asupra  propunerii legislative privind constituirea  şi funcţionarea infrastructurilor de afaceri
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind constituirea şi funcţionarea infrastructurilor de afaceri, trimisă cu adresa nr. Pl-x 329 din 30 septembrie 2013, înregistrată cu nr.4c-11/1072 din 10 septembrie 2013.
Senatul, în calitate de primă Cameră sesizată, a respins propunerea legislativă  la data de 24  septembrie 2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizională.

Propunerea legislativă are ca obiect constituirea şi funcţionarea infrastructurilor de afaceri, sub forma parcurilor industriale, a parcurilor ştiinţifice şi tehnologice, a incubatoarelor de afaceri şi a clusterelor industriale, în vederea creării, în mod accelerat,  de noi locuri de muncă, cu valoare adăugată mare, în special pentru absolvenţii universităţilor; precum şi pentru susţinerea dezvoltării economice locale şi regionale, prin constituirea infrastructurii specifice parcurilor industriale; pentru crearea şi dezvoltarea unor industrii de înaltă tehnologie şi pentru stimularea activităţilor de  cercetare în domeniile tehnologiilor avansate.
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 16 octombrie  2013.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.336 din 29 aprilie 2013, Guvernul, prin punctul de  vedere transmis cu adresa nr.1302 din 25 iulie 2013, nu susţine adoptarea acestei iniţiative legislative. 

În urma dezbaterilor, cu unanimitate de  voturi, s-a hotărât avizarea  negativă a propunerii legislative, întrucât nu respectă prevederile art. 15 din Legea  nr. 500/2002 privind finanţele publice, cu modificările şi completările ulterioare.
În raport de obiectul şi conţinutul reglementării, iniţiativa legislativă face parte din categoria legilor ordinare.

